रामचन्द्र पौडेल प्रजातान्त्रिक आन्दोलनका नेता हुन् । त्रिभुवन विश्वविद्यालयबाट स्नातकोत्तर पौडेल वी.पी. कोइरालाको सान्निध्य र त्यागबाट प्रभावित भई राजनीति तर्फ आकर्षित भएका हुन् । पञ्चायत विरोधी आन्दोलनमा लागेका कारण उनी पटकपटक गरी १३ वर्ष जेल परेका छन् । प्रतिगमन विरोधी आन्दोलनमा अग्रपंक्तिमा रहेका पौडेल प्रजातन्त्रप्रतिको निष्ठाका कारण राजनीतिमा सफल भएको मानिन्छ । ऋषि धमलाले कांग्रेसका वरिष्ठ नेता पौडेलसँग अन्तरवार्ता लिएका छन् । टेलिभिजन कार्यक्रम जनता जान्न चाहन्छनका लागि लिइएको अन्तरवार्ताको सम्पादित अंश यहाँ प्रस्तुत गरिएको छ ।
